PIELIKUMS

Rokasgrāmata ar ieteikumiem starptautiskai policijas sadarbībai un pasākumiem, kas paredzēti vardarbības un nekārtību novēršanai un kontrolei saistībā ar starptautiska mēroga futbola sacensībām, kurās iesaistīta vismaz viena dalībvalsts (“ES futbola rokasgrāmata”)

Rokasgrāmatas saturs

Nodaļa

Temats

Rokasgrāmatas mērķis, tvērums un izmantojums

Šī dokumenta mērķis ir uzlabot drošību un drošumu starptautiska mēroga futbola sacensībās, un jo īpaši maksimāli palielināt starptautiskās policijas sadarbības efektivitāti.

Rokasgrāmatas saturu, kas aptver iedibināto paraugpraksi, kā pieņemt integrētu daudzu dalībnieku pieeju ar futbolu saistītiem drošības, drošuma un pakalpojumu jautājumiem, var attiecīgos gadījumos piemērot citiem starptautiska mēroga sporta pasākumiem, ja kāda dalībvalsts to vēlas.

Rokasgrāmata neskar spēkā esošos valstu noteikumus, jo īpaši dažādo struktūru kompetenci un atbildību katrā dalībvalstī.

Lai gan šis dokuments galvenokārt attiecas uz starptautisko policijas sadarbību, futbola sacensību (un citu sporta pasākumu) pārvaldībai raksturīgā daudzu dalībnieku pieeja tiek atspoguļota arī atsaucēs uz policijas mijiedarbību ar citiem svarīgākajiem partneriem, piemēram, ar pasākuma rīkotāju, un ieinteresētajām personām, jo īpaši līdzjutējiem.

Starptautiskā policijas sadarbība un futbola kārtības uzturēšanas operācijas ir jābalsta uz likumības, samērīguma un adekvātuma principiem. Paraugprakses piemēri attiecībā uz dinamisko riska novērtējumu un pūļa kontroli ir sīki izklāstīti 4. papildinājumā.

Par pasākuma drošību un drošumu ir atbildīga rīkotājas dalībvalsts kompetentā iestāde, taču arī valstīm, kas piedalās attiecīgajā pasākumā, kā arī kaimiņvalstīm un tranzītvalstīm ir pienākums attiecīgos gadījumos sniegt atbalstu.

Šis dokuments būtu jādara plaši pieejams un piemērojams katrā dalībvalstī un citās Eiropas valstīs, kā arī ārpus Eiropas, lai līdz minimumam samazinātu drošības un drošuma riskus un nodrošinātu efektīvu starptautisko policijas sadarbību.

1. NODAĻA

1. Informācijas pārvaldība un apmaiņa policijā

1.1. Ievads

Savlaicīgai informācijas apmaiņai ir ārkārtīgi liela nozīme drošības un drošuma stiprināšanai un ar futbolu saistītas vardarbības un nekārtību novēršanai.

Saskaņā ar Padomes Lēmumu 2002/348/TI, kas grozīts ar Padomes Lēmumu 2007/412/TI (2007. gada 12. jūnijs), katrai dalībvalstij ir jāizveido valsts futbola informācijas centrs (VFIC), lai tas darbotos kā valsts centrālais kontaktpunkts attiecīgās informācijas apmaiņā par starptautiska mēroga futbola sacensībām un starptautiskas policijas sadarbības sekmēšanā saistībā ar futbola sacensībām.

Ja starp rīkotājas valsts un ārvalsts policiju pastāv tieša saziņa, visa informācija, ar ko tās apmainās, būtu vienlaikus jādara zināma arī attiecīgajam VFIC. Šādai saziņai nevajadzētu apdraudēt būtisko VFIC nozīmi informācijas kvalitātes nodrošināšanā un tās tālākā izplatīšanā citiem iesaistītajiem partneriem un iestādēm.

Attiecības starp VFIC un kompetentajām valsts iestādēm būtu jānosaka spēkā esošajos valstu tiesību aktos.

Saskaņā ar Padomes Lēmuma 2002/348/TI 1. panta 4. punktu katrai dalībvalstij ir jānodrošina, lai tās valsts futbola informācijas centrs būtu spējīgs efektīvi un operatīvi pildīt tam uzticētos uzdevumus.

1.2. Starptautiska mēroga uzdevumi

VFIC sniedz atbalstu valsts kompetentajām iestādēm. Balstoties uz izanalizētu un izvērtētu informāciju, kompetentajām valsts iestādēm tiek nosūtīti vajadzīgie priekšlikumi vai ieteikumi, lai palīdzētu ar futbolu saistītajos jautājumos izstrādāt daudzu dalībnieku politiku.

VFIC strādā cieši kopā ar vietējo policiju saistībā ar valsts vai starptautiska mēroga futbola sacensībām. Lai VFIC, sniedzot šo atbalstu, sasniegtu pilnīgu efektivitāti, visiem policijas dienestiem katrā dalībvalstī būtu plaši jāizplata un jāizprot informācija par būtisko VFIC nozīmi.

Katrai dalībvalstij arī būtu jānodrošina tāda kārtība, lai tiktu izveidots valsts tīkls, kurā nozīmētam vietējās policijas personālam tiktu dots uzdevums savākt visu informāciju un izlūkdatus par vietējiem futbola pasākumiem un piegādāt informāciju VFIC.

Citu valstu VFIC vajadzībām katram VFIC ir jānodrošina atjaunināta riska analīze (1) par savas valsts klubiem un savas valsts izlasi. Citiem VFIC šādu riska analīzi parasti dara pieejamu, izmantojot veidlapas, kas pieejamas VFIC tīmekļa vietnē (www.nfip.eu) (2). Tomēr ir jāuzsver, ka risks ir mainīgs un atkarīgs no daudziem faktoriem. Tādēļ visa pasākuma laikā ir jāveic dinamiskais riska novērtējums.

Katram VFIC būtu jādod piekļuve attiecīgajām valsts policijas datubāzēm. Uz apmaiņu ar informāciju par personu attiecas piemērojamie valsts un starptautiskie tiesību akti, īpaši Prīmes lēmums (3) vai arī divpusējie vai daudzpusējie nolīgumi.

VFIC ir jānodrošina, lai uz visu informāciju attiektos kvalitātes kontrole par tās saturu.

Visa informācijas apmaiņa būtu jāveic, izmantojot atbilstošās veidlapas, kas pieejamas VFIC tīmekļa vietnē.

1.3. Apmaiņa ar policijas informāciju

1.3.a Definīcijas

Šajā rokasgrāmatā ar terminu “pasākums” apzīmē konkrētas futbola sacensības vai turnīru visos tā aspektos. Ar terminu “uzņēmējvalsts policija” apzīmē policiju tajā valstī, kurā tiek rīkota spēle vai turnīrs. Ar terminu “ārvalsts policija” apzīmē policiju, kas darbojas tajā valstī vai ir ieradusies no tās valsts, kurā atrodas tā dalībnieku komanda vai komandas, kas piedalās.

1.3.b Informācijas veidi

Var nošķirt vispārīgu informāciju un informāciju par personu.

a) Vispārīga informācija

Vispārīgā informācijā ietilpst stratēģiska un taktiska informācija, kas ir izstrādāta, lai sniegtu informāciju par pasākuma gatavošanu un operācijām, kuras ir paredzētas, lai apzinātu un novērstu vai mazinātu drošības un drošuma risku, veiktu pirmspasākuma un pastāvīgo dinamisko riska novērtējumu un lai piemēroti un samērīgi reaģētu uz drošības un drošuma riskiem, kas var rasties pasākuma laikā.

b) Informācija par personu

Šajā kontekstā informācija par personu nozīmē informāciju par indivīdiem, kurus policija novērtē kā tādus, kas saistībā ar attiecīgo pasākumu rada potenciālu risku sabiedrības drošībai. Tā varētu saturēt konkrētus datus par indivīdiem, kas neapšaubāmi ir izraisījuši vardarbību vai nekārtības vai bijuši tajās iesaistīti saistībā ar iepriekšējām futbola sacensībām.

1.3.c Hronoloģiska secība informācijas apmaiņā

Tajā var izšķirt trīs posmus – pirms pasākuma, pasākuma laikā un pēc pasākuma. Ne vienmēr šie trīs posmi ir stingri jānošķir.

Pirms pasākuma

Uzņēmējvalsts VFIC nosūta informācijas pieprasījumu ārvalsts/ārvalstu VFIC. Šie pieprasījumi aptver:

Ārvalsts/ārvalstu VFIC sniedz atbildi uz uzņēmējvalsts VFIC informācijas pieprasījumu un pēc savas iniciatīvas sniedz visu attiecīgo informāciju visiem citiem iesaistītajiem VFIC.

Uzņēmējvalsts VFIC sniedz informāciju par spēkā esošajiem tiesību aktiem un iestāžu politiku (piemēram, alkohola jomā), par pasākuma rīkošanu un svarīgāko drošības un drošuma personālu.

Visa relevantā informācija tiek nodota attiecīgo VFIC rīcībā un ievadīta VFIC tīmekļa vietnē, izmantojot atbilstošas veidlapas.

Ārvalsts/ārvalstu VFIC tiek lūgts(-i) laikus sniegt precīzu informāciju par bīstamu un nebīstamu līdzjutēju pārvietošanos, dalībnieku komandu (ja pastāv apdraudējums) un biļešu tirdzniecību, kā arī jebkādu citu relevantu informāciju.

Uzņēmējvalsts VFIC sniedz ārvalsts/ārvalstu VFIC informāciju arī par ārvalsts policijas delegācijas iekļaušanu uzņēmējvalsts policijas operācijā, kā arī informāciju par ārvalstu līdzjutējiem u. c.

Pasākuma laikā

Uzņēmējvalsts VFIC var lūgt apstiprināt iepriekš sniegto informāciju un lūgt atjauninātu riska analīzi. Šādu lūgumu nosūta un uz to atbild ar sadarbības koordinatoru starpniecību, ja šāda sistēma ir izveidota.

Uzņēmējvalsts VFIC būtu pastāvīgi jāinformē ārvalsts VFIC, ja pasākuma laikā rodas attiecīgi starpgadījumi.

Ārvalsts/ārvalstu VFIC uzrauga ārvalsts līdzjutēju pārvietošanos un atrašanās vietu un attiecīgā gadījumā sniedz atjauninātu informāciju par to uzņēmējvalsts VFIC. Uzņēmējvalstij un ikvienam citam iesaistītajam VFIC sniedz arī lietderīgu informāciju par starpgadījumiem, kas to valstīs saistībā ar attiecīgajiem pasākumiem ir notikuši sacensību vai turnīru laikā.

Izcelsmes valsts un attiecīgo tranzītvalstu VFIC sniedz arī vispārīgu informāciju par tādu līdzjutēju nosūtīšanu atpakaļ, kuri tikuši izraidīti un/vai kuriem atteikta ieceļošana.

Pēc pasākuma

Piecu darbdienu laikā pēc pasākuma uzņēmējvalsts (izmantojot attiecīgās veidlapas VFIC tīmekļa vietnē) sniedz ārvalsts VFIC informāciju:

Pēc tam, pamatojoties uz uzņēmējvalsts VFIC un ārvalsts policijas delegācijas sniegto informāciju, ārvalsts VFIC atjaunina savu vispārīgo riska analīzi.

Uzņēmējvalsts un ārvalstu VFIC sadarbosies, lai novērtētu informācijas apmaiņas kārtības efektivitāti un ārvalsts policijas delegācijas darbu.

1.3.d Informācijas apmaiņa ar valstīm, kas nav ES dalībvalstis

VFIC ir pareizais kanāls informācijas apmaiņai ar VFIC tādās valstīs, kas nav ES dalībvalstis. Ja kādai valstij nav VFIC, būtu jālūdz valdības struktūra, kas ir atbildīga par kārtības uzturēšanu, lai tā izraudzītos centrālu policijas kontaktpunktu. Kontaktinformācija būtu jānosūta citiem VFIC un jāievada VFIC tīmekļa vietnē.

1.4. Terorisma, kā arī smagas un organizētas noziedzības apkarošana

Lai apmainītos ar informāciju tādos jautājumos kā terorisma apkarošana, smaga un organizēta noziedzība, uzņēmējvalsts kompetentā policijas iestāde var sazināties ar jebkura pastāvošā tīkla vai šim nolūkam iecelta īpaša sadarbības koordinatora starpniecību.

2. NODAĻA

2. Vispārīgas norādes par valstu nozīmi un VFIC uzdevumiem

Valsts līmenī VFIC būtu jārīkojas kā valsts mēroga speciālo zināšanu avotam attiecībā uz kārtības uzturēšanu futbola pasākumos. Pildot savus pienākumus, VFIC būtu jāveic dažādi svarīgi ar futbolu saistīti uzdevumi, tostarp:

VFIC var slēgt oficiālus divpusējus nolīgumus ar trešām personām par noteiktas informācijas apmaiņu saskaņā ar attiecīgās valsts tiesību aktiem. Šo informāciju nevar nodot tālāk bez informācijas sniedzēja piekrišanas.

VFIC var būt izšķiroša nozīme, lai uz spēlēm norīkotajiem policijas spēku komandieriem palīdzētu īstenot to stratēģiskās un operatīvās prioritātes visās starptautiska mēroga spēlēs. Svarīgākajām uzņēmējvalsts policijas operāciju prioritātēm vajadzētu būt:

3. NODAĻA

3. Sadarbība starp uzņēmējvalsts policiju un ārvalstu policijas delegācijām

3.1. Pamatprincipi

Valstīm, kurām ir juridiskas iespējas nepieļaut bīstamo līdzjutēju došanos uz ārvalstīm, būtu jāveic visi pasākumi, kas vajadzīgi, lai efektīvi sasniegtu šo mērķi, un būtu attiecīgi jāinformē rīkotāja valsts. Katrai valstij būtu jāveic visi iespējamie pasākumi, lai nepieļautu, ka tās pilsoņi piedalās sabiedriskās kārtības traucējumos ārvalstīs un/vai tos organizē.

Būtisko nozīmi, kāda ārvalstu policijas delegācijām ir kārtības uzturēšanas operāciju atbalstīšanā uzņēmējvalstīs, apliecina plašā pieredze, kas Eiropā gūta pēdējos desmit gados.

3.2. Atbalsts uzņēmējvalsts policijas operācijām

Kad tiek rīkots kāds liels turnīrs, rīkotājvalsts VFIC papildus plašajai informācijas apmaiņai un saskaņā ar šīs rokasgrāmatas 1. nodaļas principiem pēc ciešas apspriešanās ar kompetento operatīvo kārtības uzturēšanas iestādi būtu no attiecīgās ārvalsts vai ārvalstīm jāielūdz ārvalsts policijas delegācija.

Lai rīkotājvalsts kārtības uzturēšanas operācijām nodrošinātu pievienoto vērtību, ir svarīgi iekļaut ārvalsts policijas delegācijās tādu personālu, kam ir zināšanas un pieredze attiecībā uz ārvalsts līdzjutēju dinamiku un uzvedību.

Pasākuma laikā ārvalsts policijas delegācija būtu jāuzskata par primāro informācijas avotu attiecībā uz ārvalsts līdzjutējiem, viņu uzvedību un jebkādu iespējamo risku. Šo minēto pievienoto vērtību uzņēmējvalsts policijas spēku komandieriem varētu cita starpā sniegt:

3.3. Sadarbības mehānismi

Saskaņā ar Padomes Lēmumu 2002/348/TI oficiālais uzaicinājums uz atsevišķām starptautiska mēroga futbola spēlēm ārvalstu policijas delegācijām būtu jānosūta ar uzņēmējvalsts VFIC starpniecību. Atkarībā no sadarbības konkrētajiem mērķiem uzaicinājumā būtu jānorāda delegācijas sastāvs un jāprecizē tās dalībnieku pienākumi un atbildība. Tajā būtu arī jānorāda, cik ilgi ārvalsts policijas delegācijas ir paredzējusi uzturēties uzņēmējvalstī.

Ārvalsts policijas delegācijai adresētu oficiālo uzaicinājumu uz starptautisku turnīru un atsevišķām spēlēm (ja kāds no VFIC to pie prasa) pēc uzņēmējvalsts VFIC ieteikuma būtu jānosūta uzņēmējvalsts atbildīgajai ministrijai, un to var saistīt ar starpvaldību nolīgumu.

Ja uzņēmējvalsts VFIC ārvalsts policijas delegāciju nav uzaicinājusi, tad ārvalsts VFIC, ja uzskata par nepieciešamu, var iesniegt uzņēmējvalsts VFIC proaktīvu priekšlikumu par delegācijas nosūtīšanu. Ja uzņēmējvalsts VFIC šo priekšlikumu nepieņem, tad jebkura policijas delegācija, kas dodas uz minēto valsti, rīkosies neoficiāli un šī rokasgrāmata uz to nekādi neattiecas.

Par sīki izstrādātu uzaicinājumu sniegt atbalstu būtu ar attiecīgo VFIC jāvienojas jau laikus pirms turnīra un/vai atsevišķas futbola spēles, lai ārvalsts delegācijai dotu pietiekamu sagatavošanās laiku. Ņemot vērā minēto, lūgums sniegt atbalstu būtu jāiesniedz, cik vien iespējams drīz pēc tam, kad paziņots spēles datums.

Ārvalsts policijas delegācijai būs vajadzīgas vismaz 3 nedēļas laika, lai sagatavotos atsevišķām starptautiska mēroga spēlēm. Ja paziņojot līdz spēlei ir atlikušas mazāk nekā 3 nedēļas (piemēram, pēdējos Eiropas klubu sacensību posmos vai augstāka riska līmeņa dēļ), uzaicinājums būtu jānosūta nekavējoties. Starptautisku turnīru gadījumā ārvalsts policijas delegācijai būs vajadzīgas vismaz 16 nedēļas laika, lai sagatavotos.

Sīkāk par ārvalsts policijas delegācijas uzturēšanās aspektiem (piemēram, policijas pilnvaras, aprīkojums, formastērpi u. c.) risina sarunas attiecīgie VFIC pēc apspriešanās ar vietējiem policijas dienestiem atsevišķas futbola spēles gadījumā.

3.4. Atsevišķām spēlēm paredzētu protokolu paraugi

3.14. iedaļā ir dots modelis sarunām, ko risina attiecībā uz divpusējiem nolīgumiem par starptautiskas policijas sadarbības kārtību, kurus piemēros lieliem futbola turnīriem.

Tomēr tiek stingri ieteikts, lai par kārtību kādas ārvalsts policijas delegācijas nosūtīšanai uz atsevišķām starptautiska mēroga futbola spēlēm tiktu jau iepriekš panākta vienošanās starp uzņēmējvalsti un ārvalstīm un lai vienošanās tiktu izklāstīta protokolā. Protokolu paraugi, kas ir izmantojami, ja abas valstis ir Prīmes līguma valstis, ir doti 1. papildinājumā, savukārt 2. papildinājumā ir pievienoti tie, kas ir izmantojami tad, ja uz vienu vai uz abām valstīm Prīmes līgums neattiecas.

Ja nav noslēgts divpusējs nolīgums starp valstu valdībām, minētajai kārtībai vajadzētu būt saskaņā ar Padomes Lēmuma 2008/616/TI (4) 17. pantu un spēkā esošajiem valsts tiesību aktiem.

Ārvalsts delegācijai nevajadzētu pārsniegt to dalībnieku skaitu, kuram piekritis uzņēmējvalsts VFIC, un tai būtu jāievēro uzņēmējvalsts policijas vadības un kontroles kārtība. Ja delegācijas dalībnieki rīkojas, pārkāpjot vienošanos, tad šī rokasgrāmatas tvērums un piemērojamo ES Padomes lēmumu un līgumu darbības joma uz viņu rīcību neattiecas.

3.5. Izmaksas un finanšu noteikumi

Ārvalsts policijas delegācijas uzņemšanas un nosūtīšanas izmaksas būs dažādas atkarībā no vairākiem faktoriem, tostarp no delegācijas lieluma, ceļošanas attāluma un transportlīdzekļiem utt., bet vidējās izmaksas ir pieticīgas un ir labs ieguldījums, lai mazinātu drošības un drošuma risku (5). Tiek stingi ieteikts, lai katra dalībvalsts izstrādātu budžeta noteikumu par ārvalsts policijas delegāciju uzņemšanu nu nosūtīšanu uz visām starptautiska mēroga futbola spēlēm.

Katrā gadījumā uzņēmējvalstij būtu jāapmaksā izmitināšana, uzturs (vai dienas nauda) un ceļojumi, kas ir vajadzīgi uzņēmējvalsts iekšienē, savukārt ārvalstij būtu jāmaksā par starptautisko ceļojumu un delegācijā iesaistīto dalībnieku algas (ja vien attiecīgie VFIC izņēmuma kārtā nav vienojušies par alternatīviem noteikumiem). Šie noteikumi ir jāprecizē minētajā ārvalsts policijas delegācijas protokolā par ārvalstu policijas delegāciju izvietošanu, kas pieejams VFIC tīmekļa vietnē.

3.6. Iepriekšēji apmeklējumi

Uzņēmējvalsts policijai būtu svarīgākajiem ārvalsts policijas delegācijas dalībniekiem jānodrošina iespēja iepazīties ar to, kā uzņēmējvalstī tiek organizētas policijas operācijas, un/vai ar pasākuma norises pilsētu(-ām) un stadiona atrašanās vietu, kā arī sacensību dienā(-ās) iepazīties ar operācijas komandieri(-iem) pasākuma norises pilsētā(-ās):

Šādi iepriekšēji apmeklējumi uzņēmējvalsts un ārvalsts policijas pārstāvjiem dod optimālu iespēju maksimāli uzlabot starptautisko sadarbību:

3.7. Atbalsts ārvalsts policijas delegācijai

Pats svarīgākais ir nodrošināt visu ārvalsts policijas delegācijas dalībnieku drošību, un tas ir jāatspoguļo visos uzņēmējvalsts un ārvalsts policijas delegācijas riska novērtējumos attiecībā uz policijas spēku izvietošanu.

Ārvalsts policijas delegācijas dalībniekiem, jo īpaši sadarbības koordinatoram, operācijas koordinatoram un operatīvajiem policijas darbiniekiem (sk. tālāk tekstā), būtu jāstrādā līdzās vietējiem policijas darbiniekiem (ko parasti dēvē par pavadoņiem), kuriem pašiem vajadzētu būt aktīvā dienesta policijas darbiniekiem ar pieredzi kārtības uzturēšanā futbola pasākumos savā pilsētā vai valstī, tostarp ar zināšanām par pasākuma norises vietu un iespējamiem riska rajoniem.

Pavadoņiem:

3.8. Ārvalstu policijas delegāciju sastāvs

Ārvalsts policijas delegācijas sastāvam vajadzētu būt tādam, lai tā varētu sniegt atbalstu uzņēmējvalsts kārtības uzturēšanas operācijā.

Atkarībā no tā, kāds atbalsts konkrēti ir sniedzams, delegācijas sastāvs varētu būt šāds:

Starptautisku turnīru laikā sadarbības koordinators, visticamāk, atradīsies vienotā vai divpusējā valstu policijas informācijas koordinācijas centrā (PIKC), savukārt operāciju koordinators var atrasties vietējā informācijas centrā, kas atrodas attiecīgajā pasākuma norises pilsētas vietā. Atsevišķu spēļu gadījumā tie var atrasties rīkotājas valsts VFIC vai citā piemērotā vidē.

Atsevišķas spēles gadījumā sadarbības koordinators / operāciju koordinators cieši sadarbojas ar uzņēmējvalsts policiju pasākuma norises vietā.

Uzņēmējvalsts policijai būtu jānodrošina, lai sadarbības koordinatoriem/operāciju koordinatoriem būtu piekļuve aprīkojumam, kas vajadzīgs to efektīvai funkciju pildīšanai.

Ārvalsts policijas delegāciju var izvietot civildrēbēs vai formastērpā.

3.9. Svarīgākie ārvalsts policijas delegācijas uzdevumi

Lai rīkotājvalsts kārtības uzturēšanas operācijām nodrošinātu pievienoto vērtību, ir būtiski ārvalsts policijas delegācijās iekļaut personālu, kam ir zināšanas un pieredze attiecībā uz ārvalsts līdzjutēju dinamiku un uzvedību.

Ārvalsts policijas delegācijai būtu jābūt šādām kompetencēm:

Galveno delegācijas uzdevumu kopsavilkums varētu būt šāds:

Svarīgākais delegācijas vadītāja uzdevums ir rīkoties kā uzņēmējvalsts iestāžu padomniekam stratēģijas un taktikas jomā.

Svarīgākais sadarbības koordinatora un/vai operāciju koordinatora (kurš var būt vai nebūt viena un tā pati persona atkarībā no divpusējā policijas spēku izvietošanas nolīguma) uzdevums ir sekmēt efektīvu informācijas apmaiņu starp ārvalsts un uzņēmējvalsts iestādēm saistība ar atsevišķu futbola spēli vai turnīru. Ja nav iecelts ne sadarbības koordinators, ne operāciju koordinators, viņu funkcijas būtu jāpārņem delegācijas vadītājam.

Operatīvie policijas darbinieki, kas delegācijas sastāvā ir izvietoti tiek dēvēti par policijas novērotājiem.

Policijas novērotāji, neatkarīgi no tā vai tie ir formastērpos vai civildrēbēs, var:

Policijas novērotājiem vajadzētu būt ar pieredzi kārtības uzturēšanā futbola spēļu laikā pašu valstī.

Viņiem vajadzētu:

Novērotājiem būtu jāspēj paziņot gan pozitīvu, gan negatīvu informāciju par ārvalsts līdzjutējiem. Uzņēmējvalsts policijas spēku komandieriem tas ļaus pieņemt līdzsvarotus lēmumus par nepieciešamību iejaukties vai sekmēt leģitīmu līdzjutēju rīcību.

Atkarībā no vienošanās ar uzņēmējvalsti ārvalstu policijas novērotājus var izvietot arī izlūkdatu/pierādījumu vākšanai, kurā izmanto aprīkojumu, par ko panākta attiecīga vienošanās, lai šādus izlūkdatus vai pierādījumus izmantotu rīkotājas valsts policijas vai kriminālvajāšanas vajadzībām pašu valstī.

3.10. Valoda

Attiecīgajām valstīm būtu jau iepriekš jāvienojas par valodu.

Ja iespējams, ārvalsts policijas delegācijā būtu jāiekļauj personāls, kas prot uzņēmējvalsts valodu, lai atvieglotu saziņu starp uzņēmējvalsts un ārvalsts policijas personālu.

3.11. Uzņēmējvalsts un ārvalsts policijas sadarbība pasākuma laikā

Ārvalsts policijas delegācija būtu jāinformē par uzņēmējvalsts policijas operatīvo plānu (tostarp par pūļa kontroles principiem un pieļaujamās uzvedības līmeņiem). Delegācijas dalībnieki būtu pilnībā jāiekļauj uzņēmējvalsts policijas operācijā (un jādod viņiem iespēja piedalīties un iesaistīties informatīvajās sanāksmēs pirms un pēc futbola spēlēm).

Uzņēmējvalsts policijai un ārvalsts policijas delegācijai būtu pastāvīgi jāinformē attiecīgi savi VFIC par notikumiem operācijas laikā un piecu dienu laikā jāiesniedz saviem VFIC ziņojums pēc spēles.

Ārvalsts policijas delegācijai būtu vienmēr jānodrošina, lai delegācijas dalībnieku rīcība nevajadzīgi neapdraudētu citu personu drošību (6).

3.12. Identifikācijas vestu izmantošana

Ja taktisku apsvērumu dēļ ir panākta kopīga vienošanās, ārvalsts policijas darbinieki, kas netiek izvietoti formastērpos, var izmantot atstarojošas un atšķirīgas ārvalstu policijas identifikācijas standartvestes, kas aprakstītas 4. papildinājumā. Katram ārvalsts policistam, dodoties uz ārzemēm, būtu šāda veste jāņem līdzi.

3.13. Akreditācija

Rīkotājas valsts policijas spēkiem, konsultējoties ar futbola pasākumu rīkotājiem, būtu jānodrošina, lai ārvalsts policijas delegācijai attiecīgā gadījumā būtu piekļuve stadionam un akreditācija (sēdvietas nav vajadzīgas), kas delegācijai dotu iespēju efektīvi veikt savus uzdevumus. Instruktāžā(-ās) pirms spēles par to būtu jāinformē kārtības sargi un citi drošības un drošuma darbinieki.

3.14. Futbola pasākumi valstīs, kurās nav VFIC

Kā uzsvērts visā šajā rokasgrāmatā un īpaši iepriekš 1. nodaļā,– ja futbola spēle vai turnīrs notiek valstī, kurā nav VFIC, tad visa informācijas apmaiņa notiek starp izraudzītu policijas kontaktpunktu uzņēmējvalstī un ārvalsts VFIC.

Pasākuma laikā uzņēmējvalsts izraudzītajam policijas kontaktpunktam būtu jāsazinās ar ārvalsts/ārvalstu VFIC ar izraudzīta ārvalsts policijas delegācijas sadarbības koordinatora starpniecību, ja tāds ir iecelts.

3.14.a Divpusēji nolīgumi

Tiek stingri ieteikts, lai valstis, kas piedalās pasākumā, jau agrā sagatavošanas posmā, ar uzņēmējvalsts iestādēm noslēgtu divpusēju nolīgumu, kurā būtu izklāstīti noteikumi par informācijas apmaiņu, ārvalsts policijas delegācijas izvietošanu un citiem policijas sadarbības jautājumiem saistībā ar pasākumu. Šāds divpusējs nolīgums var aptvert arī valdības un tiesu iestāžu sadarbības jomas. Divpusēja nolīguma standartvariants ir iekļauts dokumentā 12261/16. Tajā ir iekļauts to aspektu sarakts, kuri būtu jāņem vērā un par kuriem abām pusēm būtu jāvienojas. Minētais standartvariants nav nolīguma paraugs, bet drīzāk palīglīdzeklis divpusējās sarunās.

3.14.b VFIC sadarbība

Valsts futbola informācijas centriem, gatavojoties sniegt atbalstu lielos turnīros, tiek ieteikts:

3.15. Interpola un Eiropola nozīme

VFIC tīkls nodrošina piemērotu un savlaicīgu kanālu, lai apmainītos ar informāciju par pūļa kontroli, sabiedrības drošību un sabiedrisko kārtību un ar to saistīto risku. Saskaņā ar Eiropas Savienības tiesību aktiem šādas informācijas apmaiņai starp uzņēmējvalsts un ārvalsts policijas iestādēm ir jānotiek, izmantojot attiecīgos VFIC vai izraudzītu policijas kontaktpunktu un ārvalsts policijas sadarbības koordinatoru, kas pasākuma laikā ir izvietots uzņēmējvalstī.

Tomēr VFIC var sadarboties ar Interpolu vai Eiropolu attiecībā uz visām saiknēm, kas pastāv starp jebkādu līdzjutēju riska grupu darbībām, un saikni ar smagu un organizētu noziedzību vai noziedzību, kas nav saistīta ar futbolu.

Turklāt Eiropolam, Interpolam un/vai citām tieslietu un iekšlietu jomas iestādēm, piemēram Frontex, ņemot vērā to pilnvaras, var būt ievērojama nozīme, sniedzot atbalstu to valstu kompetentajā iestādēm, kuras rīko lielus starptautiskus futbola turnīrus. Tas var aptvert dažādu atbalsta pakalpojumu sniegšanu, relevantas informācijas un analīzes nodrošināšanu, kā arī smagas un organizētas noziedzības un/vai terorisma radītā apdraudējuma novērtējumus.

Piemēram, lielos turnīros:

Tādēļ ārvalstu VFIC vai ārvalstu policijas delegāciju vadītājiem būtu jau laikus jācenšas precizēt, kādas tieši ir šo iestāžu funkcijas, un attiecīgā gadījumā sadarboties ar tām kopēju interešu jautājumos.

4. NODAĻA

4. Policijas un rīkotāja sadarbība

Lai stadionos panāktu efektīvus drošības un drošuma nosacījumus, būtiska ir cieša sadarbība starp policiju un stadiona iestādēm/spēles organizētāju (un ar citām iesaistītajām personām, tostarp ar privātiem apsardzes uzņēmumiem un kārtības sargiem, kas darbojas stadionos).

Vietējā līmenī svarīgākā ir partnerība starp uz spēli norīkoto policijas spēku komandieri un personu, kuru iecēlis spēles organizētājs kā atbildīgo par drošību un pūļa kontroli stadionā (to parasti dēvē par stadiona drošības amatpersonu, lai gan dažās valstī lieto arī nosaukumu drošības darbinieks).

Policijas spēku komandierim un stadiona drošības amatpersonai būtu jāstrādā kopā, vienam otru papildinot un neskarot katra attiecīgo atbildību, kompetences un uzdevumus. To var izklāstīt valsts tiesību aktos vai stadiona noteikumos, vai arī precizēt rakstiskā nolīgumā starp pasākuma rīkotāju un policiju (to bieži dēvē par nodomu apliecinājumu), kurā ir precizēts, kāda ir policijas nozīme būtiskos pūļa kontroles uzdevumos. Šādos uzdevumos ietilpst: palīdzēt drošības personālam (kārtības sargiem) novērst visas publiskās nekārtības vai citus pārkāpumus un tikt ar tiem galā, ierosināt rīkotāja paredzētās ārkārtas procedūras un noteikt apstākļus, kad pēc ārkārtas un lielu starpgadījumu scenārija policijai būtu jāpārņem kontrole pār visu stadionu vai tā daļu, un procedūru, kā to darīt un kā iespējamā gadījumā nodot kontroli atpakaļ rīkotājam.

Ar ciešu sadarbību būtu arī jānodrošina, lai rīkotājs ņemtu vērā policijas viedokli par vairākiem ar drošību stadionā saistītiem apsvērumiem. Šādā veidā var risināt vairākus svarīgus aspektus, tostarp: videonovērošanas sistēmas izmantošana pūļa kontroles un pierādījumu vākšanas nolūkiem; kopēja vai saziņai stadionos izstrādāta vienošanās; iespējama ārvalsts kārtības sargu izmantošana sadarbības funkcijām gan stadionos, gan pa ceļam uz stadionu un no tā; noteikumi par daudzu dalībnieku vadības telpu, kurā attiecīgā gadījumā ir integrēta policijas vadības vieta.

Sīki izstrādāti norādījumi šajā jautājumā ir izklāstīti Eiropas Padomes Pastāvīgās komitejas Konsolidētajā rekomendācijā Nr. 1/2015 par integrētu pieeju drošībai, drošumam un pakalpojumiem.

5. NODAĻA

5. Sadarbība starp policiju un tiesu un kriminālvajāšanas iestādēm

Lasot šo nodaļu, būtu jāņem vērā lielās atšķirības dalībvalstu tiesu un kriminālvajāšanas iestāžu struktūrā un kompetencē.

Cieša sadarbība starp policijas spēkiem un tiesu un kriminālvajāšanas iestādēm var būt ļoti izdevīga gan atsevišķu spēļu, gan futbola turnīru gadījumos.

Lai gan prezidentvalstij ir suverenitāte un jurisdikcija visu paziņoto, ar pasākumu saistīto un valstī veikto pārkāpumu gadījumā, policijai un citām dalībvalstu iestādēm un kompetentajām ES iestādēm (piem., Eurojust) būtu jāatbalsta uzņēmējvalsts tiesu un tiesībaizsardzības iestādes, ja tas ir iespējams un pieļaujams.

Visām dalībvalstīm būtu jānodrošina, lai būtu iespējams ātri un atbilstoši izskatīt pārkāpumus, kas saistīti ar attiecīgo pasākumu.

Uzņēmējvalsts policijai un citām iestādēm ārvalsts policija un līdzjutēji būtu jāinformē par attiecīgajā valstī spēkā esošajiem tiesību aktiem un/vai krimināltiesiskām, civiltiesiskām vai administratīvām procedūrām, kā arī par maksimālajiem sodiem par visbiežāk sastopamajiem ar futbolu saistītajiem pārkāpumiem.

Pilnībā būtu jāizmanto daudzpusējie nolīgumi par savstarpējo tiesisko palīdzību, attiecīgajos gadījumos – visām starptautiska mēroga futbola spēlēm. Papildus tam uzņēmējvalsts var ar jebkuru citu valstu slēgt divpusējas vienošanās par pastiprinātu savstarpējo tiesisko palīdzību pirms un pēc pasākuma.

Atbalstītājas valsts/valstu futbola informācijas centram būtu rīkotājas valsts VFIC jāinformē par:

Uzņēmējvalsts var aicināt jebkuru citu valsti nosūtīt koordinācijas prokuroru/tiesnesi, lai viņš būtu klāt pasākuma laikā.

Ieteicams, lai uzņēmējvalsts iestāde saskaņā ar savas valsts tiesību aktiem par datu aizsardzību, ārvalsts policijas delegācijai un/vai kompetentajai iestādei (piem., ārvalsts koordinācijas prokuroriem) no sodāmības vai tiesu reģistriem un no policijas vai izmeklēšanas ziņojumiem sniegtu informāciju par tās pilsoņiem, tostarp par to aizturēšanu.

Alternatīva iespēja ir, ka atbalstītāja valsts var piekrist nodrošināt koordinācijas prokuroru/tiesnesi, kas pēc izsaukuma būtu gatavs doties uz uzņēmējvalsti, vai iecelt īpašu koordinācijas prokuroru/tiesnesi sadarbībai ar izraudzīto uzņēmējvalsts iestādi.

Ņemot vērā valsts tiesību aktu darbības jomu, atbalstītājas valsts futbola informācijas centrs(-i) centīsies bez kavēšanās atbildēt uz visiem lūgumiem sniegt tādu papildu informāciju par aizturētajām personām kā ziņas par iepriekšēju sodāmību, tostarp par pārkāpumiem, kas saistīti ar futbolu.

Par visām izmaksām, kas saistītas ar koordinācijas prokuroriem/tiesnešiem, ko nosūta uz uzņēmējvalsti, būtu jāvienojas divpusējā nolīgumā.

Rīkotājai valstij būtu jānodrošina vajadzīgie saziņas līdzekļi un cita veida aprīkojums, kas vajadzīgs koordinācijas prokuroriem/tiesnešiem.

6. NODAĻA

6. Policijas un līdzjutēju sadarbība

Policijas saziņai ar līdzjutēju grupām valsts un vietējā līmenī var būt nozīmīga ietekme, lai līdz minimumam samazinātu drošības un drošuma risku starptautiska mēroga futbola sacensībās. Tomēr šādai sadarbībai var rasties kaitējums, ja rodas jebkāds priekšstats, ka līdzjutēju pārstāvji strādā policijas labā un, piemēram, izpauž personas datus.

Ārvalsts policijas delegācijas un līdzjutēju pārstāvji var palīdzēt nodrošināt, lai uzņēmējvalsts policija būtu informēta par ārvalsts līdzjutēju raksturu un kultūru. Uzņēmējvalsts policijai tas būtu jāņem vērā savā dinamiskajā riska novērtējumā.

Pašu valsts līdzjutējiem, vietējām kopienām un ārvalsts līdzjutējiem būtu jāsaņem iespējams svarīga un nomierinoša informācija saistībā ar pasākumu. Vieni no būtiskākajiem līdzekļiem šā mērķa sasniegšanai ir: efektīva stratēģija darbam ar plašsaziņas līdzekļiem, sociālo mediju/interneta vietņu izmantošana, brošūras un darbs cieši kopā ar izraudzītajiem līdzjutēju sadarbības koordinatoriem, līdzjutēju pārstāvjiem un uz līdzjutējiem vērstām iniciatīvām.

Pastāvīga sadarbība un saziņa starp policiju un līdzjutēju grupām var palīdzēt nodrošināt pamatu drošai un labvēlīgai gaisotnei visiem līdzjutējiem un var kalpot par kanālu svarīgas informācijas izplatīšanai, piemēram, par ceļošanas ieteikumiem, piekļuvi stadionam, spēkā esošajiem tiesību aktiem un pieļaujamās uzvedības līmeņiem.

Tādēļ uzņēmējvalsts un ārvalsts policijai būtu jāīsteno stratēģija saziņai ar līdzjutējiem (dēvēta par “dialogu”). Dialogs var būt vai nu kāda speciālista un (apmācīta) komunikācijas darbinieka uzdevums un/vai priekšposteņa (pūļa kontroles/sabiedriskās kārtības) operatīvās vienības, kas ir apmācītas saziņas un konfliktu risināšanas metodēs.

Šāda pieeja ir ļāvusi veicināt līdzjutēju paškontroli un, parādoties drošības problēmām vai riskam, atvieglot agru un piemērotu iejaukšanos.

Sīki izstrādāti norādījumi šajā jautājumā ir iekļauti Padomes Rezolūcijā par rokasgrāmatu, kurā ietverti ieteikumi starptautiskai policijas sadarbībai un pasākumiem, kas paredzēti vardarbības un nekārtību novēršanai un apkarošanai sakarā ar starptautiska mēroga futbola sacensībām, kurās iesaistīta vismaz viena dalībvalsts, šim nolūkam pieņemot paraugpraksi policijas sadarbībā ar līdzjutējiem (7).

7. NODAĻA

7. Komunikācijas un plašsaziņas līdzekļu stratēģija

7.1. Komunikācijas stratēģija

Efektīva un pārredzama komunikācijas stratēģija ir būtiska sekmīgas drošības un drošuma koncepcijas sastāvdaļa starptautiska mēroga futbola spēlēs, turnīros un citos sporta pasākumos.

Tādēļ uzņēmējvalsts policijas iestādēm būtu jāstrādā cieši kopā ar valdības un vietējām iestādēm, futbola iestādēm/rīkotājiem, plašsaziņas līdzekļiem un līdzjutēju grupām, gatavojot un īstenojot vispusīgu daudzu dalībnieku komunikācijas stratēģiju.

Efektīva daudzu dalībnieku stratēģija plašsaziņas līdzekļiem ir izšķirošs aspekts jebkurā komunikācijas stratēģijā, lai visām pusēm, tostarp ārvalstu līdzjutējiem, nodrošinātu svarīgu informāciju, piemēram, ieteikumus par ceļošanu, piekļuvi stadionam, spēkā esošajiem tiesību aktiem un pieļaujamās uzvedības līmeņiem.

Galvenajam mērķim vajadzētu būt veicināt pozitīvu pasākuma tēlu pašu valsts un ārvalstu līdzjutējiem, vietējām kopienām un plašākai sabiedrībai, kā arī starp personām, kas piedalās drošības un drošuma operācijās. Tas var palīdzēt radīt labvēlīgu vidi visiem iesaistītajiem un dot būtisku ieguldījumu, lai līdz minimumam samazinātu drošības un drošuma risku.

7.2. Plašsaziņas līdzekļu stratēģija

Policijas (un plašākai daudzu dalībnieku) plašsaziņas līdzekļu stratēģijas mērķim vajadzētu būt vismaz:

Policijai būtu jāstrādā cieši kopā ar valdības un vietējām iestādēm, futbola iestādēm/rīkotājiem un attiecīgā gadījumā ar līdzjutēju grupām, izstrādājot un īstenojot daudzu dalībnieku stratēģiju plašsaziņas līdzekļiem, kurā:

8. NODAĻA

8. ES futbola drošuma un drošības ekspertu sanāksmes

Tiek stingri ieteikts, lai katras ES Padomes prezidentūras laikā prezidentvalsts rīkotu lielu sporta pasākumu ekspertu grupas sanāksmi un Tiesībaizsardzības jautājumu darba grupai ziņotu par minētās sanāksmes rezultātiem un ekspertu grupā noritošo darbu.

Katrai prezidentvalstij tiek arī ieteikts rīkot sanāksmi Eiropas ideju laboratorijas futbola drošuma un drošības ekspertiem, lai:

9. NODAĻA

9. Saraksts ar relevantiem dokumentiem par drošību un drošumu futbola spēļu laikā

9.1. Dokumenti, ko Eiropas Savienības Padome ir pieņēmusi iepriekš

9.2. Dokumenti, ko ir pieņēmusi Eiropas Padome

(1) Veikt riska analīzi nozīmē izstrādāt valsts izlases un klubu līdzjutēju profilus, tostarp arī bīstamo grupu profilus un to, kā tās raksturojamas salīdzinājumā ar citiem līdzjutējiem attiecīgajā valstī un ārvalstīs, ieskaitot vietējo iedzīvotāju grupas un apstākļus, kas var palielināt iespējamo risku (tostarp par saskari ar policiju un kārtības sargiem).

(2) VFIC tīmekļa vietne ir ļoti droša vietne, kura ir pieejama tikai valstu futbola informācijas centriem un kurā ir iekļauta informācija par starptautiska mēroga futbola sacensībām (piem., pārskats par klubiem, ziņojumi pirms un pēc sacensībām).

(3) Padomes Lēmums 2008/615/TI (2008. gada 23. jūnijs) par pārrobežu sadarbības pastiprināšanu, jo īpaši apkarojot terorismu un pārrobežu noziedzību (OV L 210, 6.8.2008., 1. lpp.).

(4) Padomes Lēmums 2008/616/TI (2008. gada 23. jūnijs) par to, kā īstenot Lēmumu 2008/615/TI par pārrobežu sadarbības pastiprināšanu, jo īpaši – apkarojot terorismu un pārrobežu noziedzību (OV L 210, 6.8.2008., 12. lpp.).

(5) Ar 2014. gadā veiktu pētījumu tika apliecināts, ka vidējās izmaksas ir zemas un ka tas ir labs policijas budžeta resursu ieguldījums:

(Sk. arī Padomes rezolūciju par izmaksām ārvalstu policijas delegāciju uzņemšanai un izvēršanai saistībā ar starptautiska mēroga futbola sacensībām (un citiem sporta pasākumiem), kuros ir iesaistīta vismaz viena dalībvalsts; rezolūcija ir izklāstīta dokumentā 11908/16).

(6) Sk. Prīmes lēmuma 21. un 22. pantu par civiltiesisko atbildību un kriminālatbildību.

(7) Dok. 11907/16.

1. papildinājums

PROTOCOL FOR THE DEPLOYMENT OF VISITING POLICE DELEGATIONS FOR FOOTBALL MATCHES WITH AN INTERNATIONAL DIMENSION

(For use when both the host and visiting States are party to the Prüm Treaty)

In compliance with the Prüm Decisions, in particular Article 17 of Council Decision 2008/615/JHA, this protocol sets out the practical detailed arrangements to be agreed between NFIPs for the deployment of visiting police delegations for football matches with an international dimension. 1. Requesting Member State/Country: 2: Requesting Organisation/Contact Person: Name of the organisation: Name of contact person (police commander/NFIP): Role: Address: Phone: Mobile phone: Email: 3. Event (match or tournament) 3a: Place where the operation is to take place Region, town, area or locality: Other information: 3b: Period covered by the operation Requested start date Proposed end date The end date may be deferred by mutual consent. 3c: Officer(s) responsible (1) From the host Member State/Country Name Rank Function Service to which officer belongs Telephone/email (1) This is normally the person responsible for the locality/venue where the event will take place.

3d: Purpose Joint operation at a football match/tournament with an international dimension Specific assistance requested from the seconding Member State(s)/Countries (if YES please indicate the number of officers requested) (1) Head of Delegation: YES NO Liaison Officer: YES NO Operational Coordinator: YES NO Operational Police Officers in Uniform: YES NO Operational Police Officers in Plain Clothes: YES NO Press Officer: YES NO 3e: Place of deployment of the visiting police delegation (to include details of likely locations of deployment, i.e. airports, railway stations, city centre, stadium etc.) 3f: Requested tasks for the visiting police delegation: Advising and supporting the host policing operation: YES NO Liaison and dialogue with visiting supporters: YES NO Other (please specify): 3g: Is it planned that any members of the visiting police delegation will have official (executive) powers in the host country? YES NO If YES please provide details: Executive powers of officers seconded to joint cooperation teams (Article 17(2) of Council Decision 2008/615/JHA) Executive powers shall be exercised only under the guidance of and, as a rule, in the presence of officers from the host Member State. The seconding Member State’s officers shall be subject to the host Member State’s national law. The host Member State shall assume responsibility for their actions. If applicable: executive powers of the seconded officers 1. Executive powers conferred by the host Member State, in accordance with its national law, on officers seconded by other Member States 2. Executive powers which the host Member State allows the seconding Member State(s) officers to exercise in accordance with the seconding Member State(s) national law (1) All members of the visiting police delegation, with the exception of officers who are deployed in uniform, should bring with them the EU standard Police Identification Vest.

3h: Are the visiting police delegation allowed to use technical intelligence/evidence gathering equipment in the host country? YES NO If YES please define the purpose: — to support the local police — for evidential purposes in the police delegation’s own country and the equipment authorised to be used: — hand-held video camera — hand-held stills camera — Other (please detail) 3i: Does this request include authority for the visiting police delegation to bring with them police protective weapons (1)? Firearms YES NO CS Gas YES NO Batons YES NO Tasers YES NO Other (please specify) YES NO If the answer to any of the above is YES please give details of any special conditions which apply: 3j: Can the visiting police delegation deploy confidential human sources? (commonly known as Informants or Covert Human Intelligence Sources) YES NO If YES please specify what conditions apply: 3k: Details of accommodation proposed for the visiting police delegation 3l: Details of transportation that will be provided for the visiting police delegation during the visit 3m: Information about the arrival and departure of the visiting police delegation (1) Item 3i is based on Article 19 of Council Decision 2008/615/JHA.

4: Costs (who will pay for what?) In accordance with Chapter 3 of the EU Football Handbook or Exceptional alternative proposals apply If exceptional alternative proposals apply please provide details: 5: Any additional requirements/arrangements (please provide details): Civil Liability (Article 21 of Council Decision 2008/615/JHA) 1. Where officials of a Member State are operating in another Member State pursuant to Article 17 of Council Decision 2008/615/JHA, their Member State shall be liable for any damage caused by them during their operations, in accordance with the law of the Member State in whose territory they are operating. 2. The Member State in whose territory the damage referred to in paragraph 1 was caused shall make good such damage under the conditions applicable to damage caused by its own officials. 3. In the case provided for in paragraph 1, the Member State whose officials have caused damage to any person in the territory of another Member State shall reimburse the latter in full any sums it has paid to the victims or persons entitled on their behalf. 4. Where officials of a Member State are operating in another Member State pursuant to Article 18 of Council Decision 2008/615/JHA, the latter Member State shall be liable in accordance with its national law for any damage caused by them during their operations. 5. Where the damage referred to in paragraph 4 results from gross negligence or wilful misconduct, the host Member State may approach the seconding Member State in order to have any sums it has paid to the victims or persons entitled on their behalf reimbursed by the latter. 6. Without prejudice to the exercise of its rights vis-à-vis third parties and with the exception of paragraph 3, each Member State shall refrain, in the case provided for in paragraph 1, from requesting reimbursement of damages it has sustained from another Member State. Criminal liability (Articles 22 of Council Decision 2008/615/JHA) Officers operating within another Member State’s territory under Council Decision 2008/615/JHA shall be treated in the same way as officers of the host Member State with regard to any criminal offences that might be committed by, or against them, save as otherwise provided in another agreement which is binding on the Member States concerned. Employment relationship (Article 23 of Council Decision 2008/615/JHA) Officers operating within another Member State’s territory under this Council Decision 2008/615/JHA shall remain subject to the employment law provisions applicable in their own Member State, particularly as regards disciplinary rules. Done at (place and date) Signature of the competent authority/person (as in Paragraph 2)

RESPONSE REGARDING VISITING POLICE DELEGATION

1. Responding Country: 2. Responding Organisation & Contact Person: Name of the organisation: Name of contact person (police commander/NFIP): Role: Address: Phone: Mobile phone: Email: 3. Police Service(s) or other agency (i.e. Government Ministry) that has responsibility for the visiting police delegation: 3a: Details of members of the visiting police delegation (surname/first name of all members to facilitate booking accommodation + mobile telephone & email of one main contact person) Surname First Name Rank Function Service to which officer belongs Head of Delegation Liaison Officer Operational Coordinator Operational Police Officer —Uniform Operational Police Officer Plain Clothes Press Officer Contact Person: Name of contact person (police commander or other): Role: Address: Phone: Mobile phone: Email: